1. ปัจจัยความเสี่ยง

 ปัจจัยความเสี่ยงที่จะมีผลกระทบต่อบริษัทฯ อย่างมีนัยสำคัญประกอบด้วย

  1.1 กรณีโครงการผลิตกระแสไฟฟ้าอิสระที่จังหวัดประจวบคีรีขันธ์ ตามที่บริษัทย่อย คือ

  บริษัท ยูเนี่ยนเอ็นเนอร์ยี่ จำกัด ได้ลงทุนในบริษัท ยูเนี่ยนเพาเวอร์ดีเวลลอปเม้นท์ จำกัด
  ซึ่งเป็นเจ้าของโครงการผลิตกระแสไฟฟ้าอิสระที่จังหวัดประจวบคีรีขันธ์ ซึ่งโครงการนี้มีเงินลงทุน
  1,200 ล้านเหรียญสหรัฐ เป็นโรงไฟฟ้าพลังความร้อน กำลังการผลิต 1,400 เมกะวัตต์
  โครงการนี้ได้ถูกเลื่อนกำหนดการจากเดิมในปี 2540
  มาจนถึงปัจจุบันและยังไม่กำหนดแน่นอนว่าจะเริ่มดำเนินการเมื่อใด บริษัทฯ
  มีความเสี่ยงจากความไม่แน่นอนว่าจะสามารถเริ่มดำเนินงานได้เมื่อใด
  ซึ่งมีสาเหตุจากกลุ่มบุคคลที่อ้างว่าเป็นตัวแทนกลุ่มอนุรักษ์ธรรมชาติสิ่งแวดล้อม
  กล่าวหาว่าโครงการนี้ทำลายสิ่งแวดล้อมในเรื่องแนวปะการังใต้ทะเลและรัฐบาลได้มีคำสั่งให้มีการทำประชาพิจารณ์กับประชาชนที่พื้นที่เพิ่ม
  ในเรื่องนี้บริษัทฯ
  ได้ว่าจ้างที่ปรึกษารายใหม่เพื่อทำการศึกษาผลกระทบสิ่งแวดล้อมเพิ่มเติมด้านระบบนิเวศทางทะเล
  และนำเสนอให้สำนักงานนโยบายและแผนสิ่งแวดล้อม (สผ.) พิจารณาใหม่ ตั้งแต่ 15 สิงหาคม
  2542 ดำเนินการมาจนกระทั่งวันที่ 10 ตุลาคม 2543 ทาง สผ.
  ได้แจ้งมติเห็นชอบผลการพิจารณารายงานการวิเคราะห์ผลกระทบสิ่งแวดล้อมเพิ่มเติม
  (ระบบนิเวศทางทะเล) โดยหนังสือที่ วว 0804/13306 ต่อบริษัทฯ อย่างเป็นทางการ
  แต่ในเรื่องของกลุ่มคัดค้านการก่อสร้างนั้นวันที่ 7 พฤศจิกายน 2543
  ทางรัฐบาลได้ประกาศแต่งตั้งคณะกรรมการเสริมสร้างความเข้าใจกับประชาชนในโครงการก่อสร้างโรงไฟฟ้าที่จังหวัดประจวบคีรีขันธ์
  โดยมีรองปลัดกระทรวงมหาดไทยเป็นประธานกรรมการ
  ผู้ว่าราชการจังหวัดประจวบคีรีขันธ์เป็นรองประธานกรรมการและผู้ช่วยปลัดกระทรวงมหาดไทยเป็นกรรมการและเลขานุการ
  ซึ่งในปัจจุบันยังรอความคืบหน้านี้อยู่ในด้านของผลกระทบต่อบริษัทฯ คือ จำนวนเงินให้กู้ยืม
  เงินทดรองจ่าย และเงินลงทุนรวมเป็นจำนวนเงินทั้งสิ้น 921 ล้านบาท
  โอกาสในการได้รับผลตอบแทนจากการลงทุน และการได้รับคืนเงินดังกล่าว
  ขึ้นอยู่กับความสำเร็จในการดำเนินโครงการผลิตกระแสไฟฟ้า และความสามารถของบริษัท
  ยูเนี่ยนเพาเวอร์ดีเวลลอปเม้นท์ จำกัด ในการหาแหล่งเงินกู้
  เพื่อพัฒนาโครงการให้สามารถดำเนินงานได้

1.2 ความเสี่ยงจากการประกอบธุรกิจ

  1.2.1 ความเสี่ยงจากแนวโน้มเศรษฐกิจของไทย ซึ่งมีอัตราการเติบโตอยู่ในระดับต่ำ ประกอบ
  กับภาวะเศรษฐกิจถดถอยที่เกิดขึ้นในสหรัฐอเมริกาและยุโรป อาจมีผลกระทบต่อบริษัทฯ
  ในด้านการส่งออกสินค้าบางส่วนของบริษัทฯ ในอนาคตอาจมียอดขายลดลง

  และมีสาเหตุอื่นที่มาจากสภาวะการแข่งขันที่ทวีความรุนแรงมากขึ้นทุกวัน
  จนอาจทำให้สินค้าบางอย่างของบริษัทฯ เช่น ผลิตภัณฑ์รองเท้า สิ่งทอ ชิ้นส่วนคอมพิวเตอร์
  มีราคาขายต่อหน่วยลดต่ำลงซึ่งเป็นปัจจัยที่ทำให้กำไรขั้นต้นอาจลดลงด้วย บริษัทฯ
  ได้มีมาตรการรองรับ โดยพยายามปรับปรุงประสิทธิภาพและลดต้นทุนการผลิตให้ดียิ่งขึ้น
  แต่ก็อาจทำได้จนถึงระดับหนึ่งเท่านั้น ไม่สามารถลดต้นทุนได้มากนัก
  เพราะมาตราการนี้บริษัทในกลุ่มก็ได้ทำมาโดยตลอด

1.2.2 ความเสี่ยงจากการพึ่งพิงคำสั่งผลิตจากลูกค้ารายใหญ่

  บริษัทฯ มีผลิตภัณฑ์ประเภทรองเท้าและชิ้นส่วนคอมพิวเตอร์ที่พึ่งพิงคำสั่งผลิต

  จากลูกค้ารายใหญ่ กล่าวคือ ผลิตภัณฑ์รองเท้ามีคำสั่งหลักจาก NIKE ในปีที่ผ่านมาคือ96%
  ของผลิตภัณฑ์รองเท้า และผลิตภัณฑ์ชิ้นส่วนคอมพิวเตอร์มีคำสั่งจาก IBM เท่านั้น ดังนั้น
  หากบริษัทฯ สูญเสียลูกค้าดังกล่าวจะมีผลกระทบทำให้บริษัทฯ ประสบปัญหาทางธุรกิจ บริษัทฯ
  พยายามเต็มที่เพื่อไม่ให้เกิดความเสี่ยงนี้ขึ้น
  โดยมีมาตรการพัฒนาคุณภาพผลิตภัณฑ์ให้ได้ตามความต้องการของลูกค้าตลอดเวลา
  บริหารต้นทุนให้เหมาะสมเพื่อสามารถแข่งขันได้ในเรื่องราคาขาย
  ตลอดจนพัฒนาคุณภาพของสินค้าให้ตรงตามความต้องการของลูกค้า
  รักษาความสัมพันธ์ที่ดีกับลูกค้าซึ่งมีมายาวนานให้คงอยู่ตลอดไป

1.2.3 ความเสี่ยงด้านราคาวัตถุดิบ

  จากผลของอัตราแลกเปลี่ยนและการเปลี่ยนแปลงของราคาน้ำมัน
  มีผลทำให้เกิดความเสี่ยงด้านราคาวัตถุดิบ มีราคาสูงขึ้น
  สำหรับวัตถุดิบบางชนิดโสหุ้ยการผลิตแพงขึ้น ทำให้ต้นทุนการผลิตสูงขึ้น
  ซึ่งถ้าหากราคาขายซึ่งเป็นราคาตลาดไม่สามารถปรับสูงตามได้ จะทำให้กำไรขั้นต้นของบริษัทฯ
  ลดลง เนื่องจากต้นทุนของสินค้าสูงขึ้น ซึ่งผลิตภัณฑ์ของบริษัทในกลุ่มส่วนใหญ่อันประกอบด้วย สิ่งทอ
  รองเท้า พลาสติก ยาง โลหะ ชิ้นส่วนคอมพิวเตอร์ จะถูกกระทบกระเทือนจากสาเหตุนี้
  ซึ่งคณะผู้บริหารของบริษัทฯ ได้ลดความเสี่ยงด้านอัตราแลกเปลี่ยน
  โดยมีการประชุมคณะทำงานตลอดเป็นระยะ ๆ
  เพื่อกำหนดนโยบายและทิศทางให้ดำเนินการให้สอดคล้องกับสภาวะในแต่ละขณะที่เปลี่ยนแปลงไป
  เพื่อลดความเสี่ยงดังกล่าวให้มากที่สุด
  ในส่วนของราคาวัตถุดิบที่เปลี่ยนแปลงได้มีการคาดการณ์ดูแนวโน้ม
  และวางกลยุทธ์ในการจัดซื้อวัตถุดิบให้เหมาะสม